**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL NEKILNOJAMOJO TURTO PERDAVIMO PAGAL PANAUDOS SUTARTĮ VILKYČIŲ BENDRUOMENĖS CENTRUI „VILTIS“**

2018 m. gruodžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 4 dalimi, Šilutės rajono savivaldybės 2014-10-30 sprendimu Nr. T1-2284 patvirtinto Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo 3 punktu bei atsižvelgdama į Vilkyčių bendruomenės centro „Viltis“ 2018-11-22 prašymą, Šilutės rajono savivaldybės taryba n u s p r e n d ž i a:

1. Perduoti asociacijai Vilkyčių bendruomenės centrui „Viltis“, juridinio asmens kodas 177491221, dešimties metų laikotarpiui pagal panaudos sutartį neatlygintinai valdyti ir naudotis, vaikų dienos užimtumo veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Saugų sen., Vilkyčių k., Veiviržo g. 16, esančio pastato - mokyklos su ikimokyklinio ugdymo grupės patalpomis 102,12 kv. m ploto dalį (unikalus numeris 8898-9006-3010, bendras plotas 3344,36 kv. m, perduodamų patalpų pažymėjimai plane: 1-59, 1-63, 1-64 (patalpų plotas 96,06 kv. m), su bendro naudojimo patalpomis, pažymėtomis plane: 1-32, 1-34, 1-35, 1-36, 1-58 (perduodamas patalpų plotas 6,06 kv. m), visas perduodamų patalpų plotas 102,12 kv. m).

2. Įgalioti Savivaldybės administracijos direktoriaus pavaduotoją Virgilijų Pozingį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos Ūkio skyriaus vedėją Stanislovą Dilertienę pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2018-12-

|  |  |  |  |  |
| --- | --- | --- | --- | --- |
| Arvydas Bielskis  2018-12-05 |  | Z. Tautvydienė  2018-12-05 | V. Stulgienė  2018-12-05 |  |
| Rengė  Daiva Thumat, (8 441) 79 210, el. p. daiva.thumat@silute.lt  2018-12-05 | | | | |

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL NEKILNOJAMOJO TURTO PERDAVIMO PAGAL PANAUDOS SUTARTĮ VILKYČIŲ BENDRUOMENĖS CENTRUI „VILTIS“**

2018 m. gruodžio 5 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti asociacijai Vilkyčių bendruomenės centrui „Viltis“, juridinio asmens kodas 177491221, dešimties metų laikotarpiui pagal panaudos sutartį neatlygintinai valdyti ir naudotis, vaikų dienos užimtumo veiklai vykdyti Savivaldybei nuosavybės teise priklausantį nekilnojamąjį turtą - Šilutės r. sav., Saugų sen., Vilkyčių k., Veiviržo g. 16, esančio mokyklos pastato su ikimokyklinio ugdymo grupės patalpomis 102,12 kv. m ploto dalį (unikalus numeris 8898-9006-3010, bendras plotas 3344,36 kv. m, perduodamų patalpų pažymėjimai plane: 1-59, 1-63, 1-64 (patalpų plotas 96,06 kv. m), su bendro naudojimo patalpomis, pažymėtomis plane: 1-32, 1-34, 1-35, 1-36, 1-58 (perduodamas patalpų plotas 6,06 kv. m), visas perduodamų patalpų plotas 102,12 kv. m).* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/ckBBEaqwJK) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](http://www3.lrs.lt/pls/inter3/dokpaieska.showdoc_l?p_id=468562) *14 straipsnio 4 dalimi, Savivaldybės taryba priima sprendimus dėl savivaldybės turto perdavimo pagal panaudos sutartis.*  *Vilkyčių bendruomenės centras „Viltis“ pateikė savivaldybei 2018-11-22 prašymą perduoti pagal panaudos sutartį sprendimo projekte nurodytą Šilutės r. sav., Saugų sen., Vilkyčių k., Veiviržo g. 19, esantį nekilnojamąjį turtą, reikalingą vaikų dienos užimtumo veiklai vykdyti. Paslaugos būtų skirtos 20 vaikų iš socialiai remtinų ir nepasiturinčių šeimų, vaikams su specialiaisiais ugdymo poreikiais. Vaikų dienos centro veikla užtikrintų didesnį socialinių paslaugų gavėjų skaičių, kas mažintų socialinių rizikų atsiradimą, didintų galimybes tėvams dirbti, vaikai čia lavintų bendravimo įgūdžius, mokytųsi sveiko ir aktyvaus gyvenimo, ugdytų socialinius gebėjimus. Perduotose patalpose planuojama įrengti ir priemonėmis aprūpinti kelias erdves: poilsio – ugdymo(si) ir aktyvios veiklos. Poilsio ir ugdymo(si) zonoje planuojama ugdomoji, pažintinė – patyriminė veikla, diegiant inovatyvias veiklos sistemas būtų organizuojama pamokų ruoša, protmūšiai, praktiniai užsiėmimai, ugdymasis per žaidimą, numatoma organizuoti meninius užsiėmimus, paskaitas, organizacinius susitikimus su įvairių specialybių žmonėmis, buvusiais mokiniais, teikti pagalbą, organizuoti grupinius socialinius – psichologinius užsiėmimus. Aktyvios veiklios zonoje inovatyvių priemonių pagalba bus lavinamas vaikų judesių koordinaimas, reakcijos, loginis mąstymas, matematiniai sugebėjimai, vaikai pažins socialinius ir gamtos mokslus, veiklos tinka vaikams su negalia arba turintiems specialiųjų poreikių.* |
| ***3. Kokių pozityvių rezultatų laukiama.*** |
| *Vilkyčių bendruomenės centrui „Viltis“ bus perduotas nekilnojamasis turtas reikalingas vaikų dienos užimtumo veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Keičiama Šilutės rajono savivaldybės tarybos 2008 m. balandžio 24 d. sprendimas Nr. T1-492 „Dėl nekilnojamojo turto perdavimo savivaldybės biudžetinėms įstaigoms”; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Šilutės rajono savivaldybės administracijos Švietimo skyriaus išvada: 2018-11-26 raštas Nr. R3-(21.7.3.)-8004.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Vilkyčių bendruomenės centrui „Viltis“, Šilutės r. sav., Saugų sen., Vilkyčių k., Veiviržo g. 19.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga pridedama:* [*priedas Nr. 1*](TUR03priedas1.pdf)*;* [*priedas Nr. 2*](TUR03priedas2.pdf)*.* |

*Ūkio skyriaus Turto poskyrio vyriausioji specialistė Daiva Thumat*